ddrg/super_eurlex huggingface dataset:
SKLEP KOMISIJE (EU) 2022/1928

z dne 11. oktobra 2022

o potrditvi sodelovanja Irske pri Uredbi (EU) 2022/585 Evropskega parlamenta in Sveta o spremembi uredb (EU) št. 514/2014 o splošnih določbah o Skladu za migracije, azil in vključevanje ter o instrumentu za finančno podporo na področju policijskega sodelovanja, preprečevanja kriminala in boja proti njemu ter obvladovanja kriz, (EU) št. 516/2014 o ustanovitvi Sklada za azil, migracije in vključevanje ter (EU) 2021/1147 o vzpostavitvi Sklada za azil, migracije in vključevanje

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in zlasti člena 4 Protokola,

ob upoštevanju uradnega obvestila Irske o odločitvi, da sprejme Uredbo (EU) 2022/585 Evropskega parlamenta in Sveta z dne 6. aprila 2022 o spremembi uredb (EU) št. 514/2014 o splošnih določbah o Skladu za migracije, azil in vključevanje ter o instrumentu za finančno podporo na področju policijskega sodelovanja, preprečevanja kriminala in boja proti njemu ter obvladovanja kriz, (EU) št. 516/2014 o ustanovitvi Sklada za azil, migracije in vključevanje ter (EU) 2021/1147 o vzpostavitvi Sklada za azil, migracije in vključevanje ter da jo ta zavezuje (1),

ob upoštevanju naslednjega:

(1) Irska je z dopisom z dne 14. julija 2022 v skladu s členom 4 Protokola št. 21 uradno sporočila svojo odločitev, da sprejme Uredbo (EU) 2022/585 in da jo ta zavezuje.

(2) Za sodelovanje Irske pri Uredbi (EU) 2022/585 ni nobenih pogojev.

(3) Za zagotovitev čimprejšnje uporabe Uredbe (EU) 2022/585 in zagotovitev, da lahko Irska v celoti izkoristi prožnost, ki jo Uredba zagotavlja, je primerno določiti, da je odločitev Irske za sodelovanje veljavna od datuma uradnega obvestila o odločitvi, da sprejme Uredbo (EU) 2022/585 in da jo ta zavezuje.

(4) V skladu s postopkom iz člena 331(1) Pogodbe bi Komisija zato morala potrditi sodelovanje Irske pri Uredbi (EU) 2022/585 –

SPREJELA NASLEDNJI SKLEP:

Člen 1 1. Sodelovanje Irske pri Uredbi (EU) 2022/585 je potrjeno. 2. Uredba (EU) 2022/585 se za Irsko uporablja od 14. julija 2022.

Člen 2 Ta sklep začne veljati dan po objavi v Uradnem listu Evropske unije.

V Bruslju, 11. oktobra 2022 Za Komisijo predsednica Ursula VON DER LEYEN

(1) UL L 112, 11.4.2022, str. 1.
C 364/1

SKLEP SVETA

z dne 20. septembra 2022

o sprejetju stališča Sveta o predlogu spremembe proračuna Evropske unije št. 4 za proračunsko leto 2022

(2022/C 364/01)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,

ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 44 Uredbe,

ob upoštevanju naslednjega:

— proračun Unije za proračunsko leto 2022 je bil dokončno sprejet 24. novembra 2021 (2);

— Komisija je 1. julija 2022 predložila predlog spremembe proračuna št. 4 k splošnemu proračunu za proračunsko leto 2022 –

SPREJEL NASLEDNJI SKLEP:

Edini člen Svet je 20. septembra 2022 sprejel stališče o predlogu spremembe proračuna Evropske unije št. 4 za proračunsko leto 2022. Celotno besedilo je mogoče prebrati na spletišču Sveta https://www.consilium.europa.eu/ ali ga od tam prenesti.

V Bruslju, 20. september 2022 Za Svet predsednik M. BEK

(1) UL L 193, 30.7.2018, str. 1.

(2) UL L 45, 24.2.2022, str. 1.
(8)

To pomeni, da se bo odobritev iz razlogov, na katere vlagatelj nima vpliva, verjetno iztekla pred sprejetjem odločitve o njenem podaljšanju. Zato je primerno datum njenega izteka odložiti za obdobje, ki zadošča za preučitev vloge. Ob upoštevanju rokov ocenjevalnega pristojnega organa za oceno, rokov Agencije za pripravo in predložitev mnenja ter rokov Komisije, da odloči o podaljšanju odobritve tebukonazola za uporabo v biocidnih proizvodih vrste proizvodov 8, bi bilo treba datum izteka odobritve odložiti do 30. junija 2026.
(7)

Komisija je 17. decembra 2021 v skladu s členom 36(2) Uredbe (EU) št. 528/2012 Evropsko agencijo za kemikalije (v nadaljnjem besedilu: Agencija) prosila za mnenje o navedeni zadevi. Prosila jo je, naj navede, (i) ali je treba za oceno učinkovitosti proti čebelam in osam določiti trajanje popolne zaščite in ali preskus simulirane uporabe, ki ga je izvedel vlagatelj, omogoča določitev trajanja popolne zaščite, (ii) ali je treba izvesti preskuse simulirane uporabe na površini, podobni človeški koži, in (iii) ali so bili pri opravljenem preskusu simulirane uporabe pridobljeni podatki, ki dokazujejo, da biocidni proizvod nadzira ose in čebele z odganjanjem navedenih organizmov s priporočenim odmerkom in s tem podpre trditev „odganja ose in čebele“.
Člen 5

1. Odločitve se sprejemajo z navadno večino, pri čemer ima vsaka država članica samo en glas.

V odločitvah in mnenjih Revizijskega odbora o sporu v skladu s členom 67(7) Uredbe (ES) št. 987/2009 mora biti navedeno, ali so bili sprejeti soglasno ali z večino. Po potrebi morajo vsebovati zaključke ali pridržke manjšine.

Predstavniki držav, vključenih v spor, ne sodelujejo pri odobritvi mnenja Revizijskega odbora o sporu v skladu s členom 67(7) Uredbe (ES) št. 987/2009. Kadar se mnenje o sporu v skladu s členom 67(7) Uredbe (ES) št. 987/2009 ne sprejme soglasno, ga Revizijski odbor predloži Upravni komisiji skupaj s poročilom, ki vsebuje zlasti nasprotna stališča in razloge zanje. Poleg tega imenuje poročevalca, ki je odgovoren za to, da Upravni komisiji zagotovi vse informacije, ki so po njenem mnenju potrebne za rešitev zadevnega spora. Poročevalec ne more biti predstavnik države, vključene v spor.
(10)

V skladu s členom 5(1) uredbe o izvzetju se od dne, ko Komisija prejme njihove zahtevke, ki so ustrezno utemeljeni v skladu s členom 4(1) in (2) uredbe o izvzetju, do odločitve glede ustreznosti zahtevkov strani, ki so zaprosile za izvzetje, oprosti plačilo razširjene dajatve za vsak uvoz bistvenih delov za kolesa, ki ga te strani iz preglednic 1 in 2 spodaj deklarirajo za prosti promet.
SKLEP SVETA (EU) 2022/1168

z dne 4. julija 2022

o pooblastilu za začetek pogajanj o sporazumu o statusu med Evropsko unijo in Islamsko republiko Mavretanijo o operativnih dejavnostih, ki jih Evropska agencija za mejno in obalno stražo izvaja v Islamski republiki Mavretaniji

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 77(2), točki (b) in (d), člena 79(2), točke (c), in člena 218, odstavkov 3 in 4 Pogodbe,

ob upoštevanju priporočila Evropske komisije,

ob upoštevanju naslednjega:

(1) V okoliščinah, ki zahtevajo napotitev skupin za upravljanje meja iz stalne enote evropske mejne in obalne straže v tretjo državo, v kateri bodo člani skupin izvajali izvršilna pooblastila, člen 73(3) Uredbe (EU) 2019/1896 Evropskega parlamenta in Sveta (1) o evropski mejni in obalni straži določa, da Unija z zadevno tretjo državo na podlagi člena 218 Pogodbe o delovanju Evropske unije (PDEU) sklene sporazum o statusu.

(2) Treba bi bilo začeti pogajanja za sklenitev mednarodnega sporazuma z Islamsko republiko Mavretanijo o ukrepih, ki jih Evropska agencija za mejno in obalno stražo izvaja na ozemlju Islamske republike Mavretanije.

(3) Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (2) ne sodeluje. Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

(4) V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in PDEU, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

SPREJEL NASLEDNJI SKLEP:

Člen 1 Komisija je pooblaščena, da se v imenu Unije pogaja o sporazumu o statusu med Evropsko unijo in Islamsko republiko Mavretanijo o operativnih dejavnostih, ki jih Evropska agencija za mejno in obalno stražo izvaja na ozemlju Islamske republike Mavretanije.

Člen 2 Pogajanja potekajo na podlagi pogajalskih smernic Sveta, kakor so določene v dodatku k temu sklepu ter v posvetovanju z ustrezno delovno skupino Sveta.

Člen 3 Ta sklep je naslovljen na Komisijo.

V Bruslju, 4. julija 2022 Za Svet predsednik M. BEK

(1) Uredba (EU) 2019/1896 Evropskega parlamenta in Sveta z dne 13. novembra 2019 o evropski mejni in obalni straži ter razveljavitvi uredb (EU) št. 1052/2013 in (EU) 2016/1624 (UL L 295, 14.11.2019, str. 1).

(2) Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).
(4)

Poljska trdi, da bi posebni ukrep prinesel koristi v boju proti goljufijam in utajam na področju davka na dodano vrednost (DDV). S posebnim ukrepom in s prenosom dodatnih podatkov o transakcijah bi se znatno izboljšale analitične zmogljivosti poljske davčne uprave, ki ji bo omogočeno samodejno preverjanje ujemanja med prijavljenim in plačanim DDV ter natančnejše preverjanje zahtevkov za vračilo DDV, ki jih predložijo davkoplačevalci. Nadalje bi bili z obveznostjo dopolnjeni drugi ukrepi za boj proti goljufijam in utajam na področju DDV in za posodobitev sistema DDV, na primer enotni revizijski spis za namene DDV, mehanizem deljenega plačila, sistem za elektronsko analizo finančnih tokov in sistem spletnih davčnih blagajn za spremljanje maloprodajnega sektorja.
(5)

Da se pogodbenicam uvoznicam zagotovi varstvo, ki ga zagotavlja Konvencija, in ker so vsa zadevna merila iz Konvencije izpolnjena, je potrebno in ustrezno podpreti priporočilo odbora za pregled kemikalij v okviru Konvencije, glede vključitve acetoklora, karbosulfana, krizotilnega azbesta, dekabromodifenil etra, fentiona , določenih tekočih formulacij, ki vsebujejo parakvat diklorid, ter perfluorooktanojske kisline (PFOA), njenih soli in njej sorodnih spojin v Prilogo III h Konvenciji. Uporaba navedenih kemikalij je že prepovedana ali strogo omejena v Uniji in na podlagi Uredbe (EU) št. 649/2012 za večino veljajo strožje izvozne zahteve od zahtev Konvencije.
(22)

V skladu s členom 23(2) Delegirane uredbe Komisije (EU) 2019/331 je Romunija z dopisoma z dne 7. marca 2022 in 7. aprila 2022 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in prilagoditev brezplačne dodelitve pravic do emisije obstoječim napravam po spremembah ravni dejavnosti ali drugih spremembah v zvezi z njihovim delovanjem.
(7)

CNS s sedežem v Izraelu morajo imeti dovoljenje izraelskega ministra za finance, ki ga ta izda po posvetovanju z izraelskim organom za vrednostne papirje in po odobritvi odbora za finance v knesetu. Za opravljanje klirinških storitev morajo CNS izpolnjevati posebne določbe iz zakona o vrednostnih papirjih ter imeti vzpostavljena notranja pravila in postopke, ki zlasti zagotavljajo skladnost z vsemi ustreznimi standardi načel za infrastrukture finančnih trgov. CNS s sedežem v Izraelu morajo zlasti poslovati varno in učinkovito ter preudarno upravljati tveganja, povezana z njihovimi posli in delovanjem. V skladu z navodilom izraelskega organa za vrednostne papirje z dne 15. decembra 2015 v direktivi za CNS z dovoljenjem v Izraelu morajo imeti CNS tudi zadostne finančne in človeške vire ter vire za upravljanje tveganj, informacijsko tehnologijo, sisteme in infrastrukturo, da lahko opravljajo svojo funkcijo kot CNS. Poleg tega je vsaka CNS z dovoljenjem v Izraelu odgovorna za oblikovanje svojih notranjih pravil, razen za spremembo pravil o članstvu, za katero je potrebna uradna odobritev izraelskega organa za vrednostne papirje v skladu z oddelkom 50B(a)(1) zakona o vrednostnih papirjih. Ne glede na to določbo lahko izraelski organ za vrednostne papirje v skladu z oddelkom 50C(b) zakona o vrednostnih papirjih odredi spremembe pravil CNS z dovoljenjem v Izraelu, če ta pravila niso v skladu z izraelskim pravnim okvirom za CNS in načeli za infrastrukture finančnih trgov.
(8)

Irska je kot blažitveni ukrep predlagala, da imajo vagoni enako zasnovo kot obstoječa vozila. Zadevni vagoni so bili zasnovani v skladu z ustreznimi zahtevami železniških skupin standardov, ki jih je določil British Rail Safety and Standards Board (Britanski odbor za varnost železnic in standarde – RSSB), standardi CEN-CENELEC in irskimi nacionalnimi standardi. Njihova zasnova od zahtev navedenih standardov in kodeksov odstopa le, če je to potrebno za zagotovitev varne integracije in združljivosti vozil z irskim železniškim omrežjem v sedanjem stanju.
(2)

Da bi se pravna ureditev tretje države v zvezi s CNS štela za enakovredno pravni ureditvi Unije, bi morali biti vsebinski učinki pravnih in nadzornih ureditev, ki se uporabljajo, v smislu doseganja regulativnih ciljev enakovredni zahtevam Unije. Namen take ocene enakovrednosti je torej preveriti, ali pravne in nadzorne ureditve zadevne tretje države zagotavljajo, da CNS s sedežem in dovoljenjem v navedeni tretji državi klirinških članov ali mest trgovanja s sedežem v Uniji ne izpostavljajo višji stopnji tveganja, kot bi ji bili ti klirinški člani in mesta trgovanja izpostavljeni v primeru CNS z dovoljenjem v Uniji, ter posledično ne predstavljajo nesprejemljivih ravni sistemskega tveganja v Uniji. Zato bi bilo treba upoštevati bistveno manjša tveganja, ki so značilna za klirinške dejavnosti, ki se izvajajo na finančnih trgih, manjših od finančnega trga Unije.
(1)

Dejavnost Unije, ki na področju javnega zdravja dopolnjuje nacionalne politike, je usmerjena k izboljševanju javnega zdravja, preprečevanju telesnih in duševnih obolenj in bolezni ter odpravljanju vzrokov, ki ogrožajo zdravje ljudi. Taka dejavnost zajema tudi nadzor nad veliko čezmejno ogroženostjo zdravja, zgodnjim obveščanjem o taki ogroženosti in bojem proti njej. Unija in države članice v ta namen spodbujajo sodelovanje s tretjimi državami in pristojnimi mednarodnimi organizacijami na področju javnega zdravja.
(10)

Osnutki ciljev uspešnosti na ključnem področju uspešnosti glede varnosti, ki jih je predlagala Madžarska glede učinkovitosti upravljanja varnosti, razčlenjeni po ciljih upravljanja varnosti in izraženi kot raven izvajanja, so: Madžarska Cilji glede učinkovitosti upravljanja varnosti, izraženi kot raven izvajanja, ki sega od ravni EASA A do D Zadevni izvajalec navigacijskih služb zračnega prometa Cilj upravljanja varnosti 2021 2022 2023 2024 Hungarocontrol Varnostna politika in cilji C C C C Obvladovanje varnostnega tveganja C C D D Zagotavljanje varnosti C C C C Spodbujanje varnosti C C C C Kultura varnosti C C C C
(11)

Osnutki ciljev uspešnosti na ključnem področju uspešnosti glede varnosti, ki jih je predlagala Bolgarija glede učinkovitosti upravljanja varnosti, razčlenjeni po ciljih upravljanja varnosti in izraženi kot raven izvajanja, so: Bolgarija Cilji glede učinkovitosti upravljanja varnosti, izraženi kot raven izvajanja, ki sega od ravni EASA A do D Zadevni izvajalec navigacijskih služb zračnega prometa Cilj upravljanja varnosti 2021 2022 2023 2024 BULATSA Varnostna politika in cilji C C C C Obvladovanje varnostnega tveganja C C D D Zagotavljanje varnosti C C C C Spodbujanje varnosti C C C C Kultura varnosti C C C C
Prečiščena besedila, ki so bila sprejeta na skupnem zasedanju v letih 2020 in 2021 ter s strani stalne delovne skupine strokovnega odbora RID novembra 2020

5.

OTIF/RID/CE/GTP/2021/6

Uskladitev med ADR in RID, med drugim glede zasnove, konstrukcije ter začetnega pregleda in preizkusa tlačnih posod, ki niso odobrene s strani ZN in so zasnovane, konstruirane in preizkušene v skladu z referenčnimi standardi

Tehnično soglasje, doseženo v stalni delovni skupini strokovnega odbora RID, o sprejetju besedila, kakor je bilo spremenjeno
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju, in ki so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju v zvezi s COVID-19, ki jih Republika Indonezija izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju v zvezi s COVID-19, ki jih Republika Indonezija pod pogoji iz navedene uredbe izda državljanom tretjih držav, ki se zakonito nahajajo ali prebivajo na ozemlju držav članic.
(4)

V pričakovanju zaključka pogajanj za obnovitev Protokola je Komisija v imenu Unije s pogajanji dosegla Sporazum v obliki izmenjave pisem med Unijo in Republiko Mauritius o podaljšanju Protokola za največ šest mesecev. Pogajanja o podaljšanju Protokola so bila uspešna in Sporazum v obliki izmenjave pisem med Evropsko unijo in Republiko Mauritius o podaljšanju protokola o določitvi ribolovnih možnosti in finančnega prispevka iz Sporazuma med Evropsko unijo in Republiko Mauritius (v nadaljnjem besedilu: Sporazum v obliki izmenjave pisem) je bil parafiran 6. decembra 2021.
(11)

Ker so izpolnjeni pogoji in je izveden postopek za začetek izvrševanja takšnih izvedbenih pooblastil, bi bilo treba o začetku avtomatizirane izmenjave podatkov iz registrov vozil v Italiji sprejeti izvedbeni sklep, ki bo tej državi članici omogočil nadaljnje prejemanje in pošiljanje osebnih podatkov na podlagi člena 12 Sklepa 2008/615/PNZ.
(3)

V prilogi in dodatnem dokumentu so navedene nadaljnje podrobnosti o vsebini, ciljih in ozadju pobude, podrobno pa so navedeni tudi razlogi za odpravo reje živali za krzno. Organizatorji navajajo, da je reja živali za krzno okrutna sama po sebi, saj gre pri veliki večini živali, rejenih za proizvodnjo krzna, v osnovi še vedno za divje živali, pri tem pa dodajajo, da velika večina državljanov Unije podpira prepoved reje živali za krzno. Po navedbah organizatorjev reja živali za krzno pomeni tveganje za zdravje živali in ljudi ter za avtohtono biotsko raznovrstnost. Organizatorji se sklicujejo na pobude nekaterih držav članic, da na nacionalni ravni prepovejo rejo živali za krzno. Iz tega izhajajoče nacionalne razlike bi privedle do izkrivljanja notranjega trga Unije, kar po njihovem mnenju upravičuje popolno prepoved na ravni EU v skladu s členom 114 PDEU. Poleg tega so mnenja, da trženje krzna rejnih živali in izdelkov, ki vsebujejo tako krzno, v Uniji ne bi smelo biti dovoljeno.
(6)

Med novembrom in decembrom 2021 so države članice v skladu s členom 2(2) Uredbe (EU) 2019/1753 Komisiji poslale 18 zahtev za registracijo zaščitenih označb porekla in zaščitenih geografskih označb, ki imajo poreklo na njihovem ozemlju in so zaščitene v skladu z Uredbo (EU) št. 1151/2012, v mednarodnem registru.
(3)

Uredba (EU) 2018/858 Evropskega parlamenta in Sveta (3) določa upravne določbe in tehnične zahteve za homologacijo in dajanje na trg vseh novih vozil, sistemov, sestavnih delov in samostojnih tehničnih enot. Navedena uredba v sistem EU-homologacije vključuje pravilnike, sprejete na podlagi Revidiranega sporazuma iz leta 1958 (v nadaljnjem besedilu: pravilniki ZN), in sicer kot zahteve za homologacijo ali kot alternativa zakonodaji Unije.
(d)

členu 17 se doda naslednje: ‚Države Efte lahko vzpostavijo poenostavljen sistem certificiranja energetske učinkovitosti stanovanjskih stavb, ki ga upravljajo uporabniki in je lahko alternativa uporabi strokovnjakov, če so izpolnjeni naslednji pogoji: (i) na voljo so temeljito znanje in kakovostni podatki o celotnem fondu stanovanjskih stavb, vključno z vsemi tipologijami stavb in starostnimi razredi, ter o značilnostih ovoja stavbe in tehničnih stavbnih sistemih, ki se uporabljajo po tipologiji, kar omogoča, da se energetska učinkovitost posameznih stavb in stavbnih enot lahko izračuna z visoko stopnjo gotovosti na podlagi vložkov uporabnikov; (ii) na voljo so podrobne informacije o stroškovno optimalnih ali stroškovno učinkovitih izboljšavah za vsako tipologijo stavbe; (iii) vzpostavljeni so ukrepi za podporo uporabnikom pri upravljanju sistema za namene izdajanja energetskih izkaznic za stavbe. Ti ukrepi lahko vključujejo telefonsko številko za pomoč ali svetovalne storitve, ki bodo omogočile stik med uporabniki na eni strani ter neodvisnimi strokovnjaki in strokovnjaki za sisteme na drugi strani; (iv) za zagotovitev zanemarljivega tveganja manipulacije rezultatov vključuje sistem certificiranja, ki ga upravljajo uporabniki, mehanizme za nadzor kakovosti in preverjanje, da se preverijo vhodni podatki uporabnikov in da so vhodni podatki uporabnikov pregledni; (v) vzpostavljeni so neodvisni nadzorni sistemi, ki zagotavljajo, da postopki certificiranja energetske učinkovitosti, ki jih upravljajo uporabniki, z vidika kakovosti in zanesljivosti dajejo enake rezultate kot energetske izkaznice, ki jih izdajo strokovnjaki; (vi) sistem, ki ga upravljajo uporabniki, izdaja priporočila, ki lahko uporabnikom svetujejo o stroškovno optimalnih ali stroškovno učinkovitih izboljšavah posebej za njihove stavbe in stavbne enote.‘“.
Poleg tega so organi sprejeli več drugih ključnih reform v okviru okrepljenega nadzora, ki so pomembne za odpravljanje temeljnih vzrokov gospodarskih težav Grčije, ne glede na zamude na nekaterih področjih, deloma zaradi izzivov, ki so jih povzročili pandemija in, bolj nedavno, požari v naravi poleti 2021. Organi so sprejeli zlasti plačno reformo za organ za javne prihodke, kar je slednjemu omogočilo, da je privabil in zadržal usposobljeno osebje, pa tudi reforme upravljanja javnih financ, s katerimi so se izboljšali računovodski sistemi in sistemi spremljanja denarnih sredstev. Nadalje so znatno povečali delež centraliziranega javnega naročanja za nakupe v zdravstvu in dobro napredujejo pri izterjavi vseh presežnih izdatkov, ki presegajo zakonsko določene omejitve porabe, od ponudnikov zdravstvenih storitev. Dokončali so tudi uvedbo sistema socialno-solidarnostnega dohodka in opravili pregled sistema subvencij za lokalni javni prevoz. S temi ukrepi naj bi se povečala učinkovitost javne porabe in pobiranja prihodkov, kar bo prispevalo k zmanjšanju visokega deleža dolga v prihodnosti. Trgu dela naj bi koristili ukrepi, sprejeti za boj proti neprijavljenemu delu, in pravilno izvajanje posodobitev zneskov minimalne plače. Poleg tega je vlada dokončala reformo energetskega sektorja in sprejela zakonodajo o licenciranju naložb, da bi poenostavila ustrezne postopke. Organi so v ocenjevanje gospodarskih aktivnosti prav tako uvedli z zakonodajo EU harmonizirana okoljska merila in povečali preglednost okvira za inšpekcijske preglede za nadziranje gospodarskih aktivnosti in proizvodnih trgov. Vse to naj bi znatno zmanjšalo breme za industrijski sektor ter podprlo zasebne naložbe, izvoz in rast produktivnosti v prihodnje. Organi so poleg tega uspešno zaključili več vodilnih privatizacijskih transakcij in stalno izboljšujejo upravljanje podjetij v državni lasti. Učinkovitost javnega sektorja naj bi dodatno podprle reforme, ki povečujejo neodvisnost in odgovornost višjega vodstva v javni upravi, ter nadaljevanje ocenjevanja uspešnosti javnih uslužbencev. Več posebnih zavez še ni v celoti izpolnjenih, toda organi dobro napredujejo pri njihovem izvajanju (11). Reforme v okviru okrepljenega nadzora so dopolnjevale širše strukturne reforme, tudi kar zadeva okvir za javno naročanje, dostop do digitalnih javnih storitev, izobraževanje in upravljanje javnih naložb, ali reforme za izboljšanje usklajevanja na centralni državni ravni.